|  |
| --- |
|  |

**60. FINN-DINGI ORSZÁGOS BAJNOKSÁG ÉS NEMZETKÖZI VERSENY 2016**FELNŐTT, JUNIOR ÉS MASTERS KATEGÓRIÁK RÉSZÉRE

1

FERTŐ TÓ, 2016. SZEPTEMBER 22-25.

**VERSENYKIÍRÁS**

1. **BEVEZETÉS**

1.1. A verseny célja:

Országos Bajnokság Finn Felnőtt, Junior és Masters kategóriákban, nemzetközi verseny.

1.2. A verseny helye és ideje: Fertő tó, 2016. szeptember 22-25.

1.3. Faktorszám: 1,4

1. **A VERSENY RENDEZŐJE**

2.1. Rendező szervezet:

Fertő Tavi Vitorlás Szövetség

együttműködve a Magyar Finn Osztályszövetséggel (MFO) és a Magyar Vitorlás Szövetséggel.

2.2. Versenyvezető: Hagemann László

2.3. Versenybíróság elnöke: Papp Gábor

1. **VERSENYSZABÁLYOK**

A versenyen a Nemzetközi Vitorlás Szövetség (WS) 2013-2016 évben érvényben lévő versenyszabályai (RRS), az MVSZ 2016. évi Általános Versenyutasítása és Versenyrendelkezései, az MVSZ 2016. évre érvényes Reklámszabályzata, valamint a jelen kiírásban foglaltak és a Nemzetközi Finn Osztályszövetség (IFA) osztályelőírásai érvényesek. A P függelék, a 42. szabály speciális eljárásai alkalmazásra kerülnek.

Ha a nyelvek között ellentmondás van, úgy az angol nyelvű szöveg az irányadó.

1. **HIRDETÉSEK**

A résztvevő hajók kötelezhetők a Versenyrendezőség által meghatározott és biztosított hirdetés viselésére.

1. **NEVEZÉS**

5.1. Nevezési díj

Előnevezés esetén MFO tagok részére 12.000,- Ft/fő.

Előnevezés elmulasztása esetén MFO tagok részére 14.000,- Ft/fő.

A magyar nemzetiségű versenyzők versenyen való indulásának feltétele az éves osztályszövetségi tagdíj befizetése (12.000 Ft).

5.2**. Előnevezés**

2

Az előnevezés a <http://fvsz.eu/> honlapról letölthető nevezési lap kitöltött és aláírt változatának e-mail útján történő megküldésével lehetséges az [info@fvsz.eu](mailto:info@fvsz.eu) címre 2016. szeptember 18-ig. Pótnevezések a nevezési határidő végéig fogadhatók el.

A nevezési díjat utalással a következő bankszámlára szükséges befizetni:

**Bank neve:** Sopron Bank Zrt.

**Számlatulajdonos**: FVSZ

**Számlaszám:** 17600011-00082406-00200004

**Közlemény:** ‘FinnOB – vitorlaszám’

A nevezési díj a helyszínen készpénzben is befizethető a nevezés során.

**5.3. Nevezés**

A nevezés helye:

Az FVSZ Fertő tavi vitorlás kikötőjében működő versenyiroda

A nevezés ideje: 2016. szeptember 21-én 1700 - 2000 óra között és 2016. szeptember 22-én

08.00-09.00 között.

1. **VERSENYZŐK TÁJÉKOZTATÁSA, PARTI JELZÉSEK**

6.1. A Versenyrendezőség a versenyzőket az FVSZ kikötőben az Ifjúsági Ház oldalán kifüggesztett hivatalos hirdetőtáblán, írásbeli közlemények útján tájékoztatja.

6.2. A parti jelzéseket az FVSZ kikötő főárbocán tűzik ki.

1. **VERSENYPROGRAM**

7.1. A Versenyrendezőség tíz (10) futam lebonyolítását tervezi.

7.2. Egy versenynapon legfeljebb négy (4) futam rendezhető.

7.3. Az utolsó versenynapon 14.55 óra után rajteljárás nem kezdhető.

7.4. Szeptember 25-ét a Versenyrendezőség csak akkor veszi igénybe, ha a bajnokság érvényességéhez szükséges 4 futamot addig nem sikerült megrendezni.

7.5. A versenyprogram az alábbi:

|  |  |  |  |
| --- | --- | --- | --- |
| **Nap** | **Dátum** | **Esemény** | **Idő** |
| Szerda | 2016. szeptember 21. | Nevezés | 17:00-20:00 |
| Csütörtök | 2016. szeptember 22. | Nevezés  Ünnepélyes megnyitó, versenyzői értekezlet  Futamok | 08:00-09:00  09:00-09:30  Első futam figyelmeztető jelzésének tervezett időpontja: 10:55. |
| Péntek | 2016. szeptember 23. | Futamok | A rajtidőket a Versenyrendezőség előző nap este 20:00 óráig a hivatalos hirdetőtáblán teszi közzé. |
| Szombat | 2016. szeptember 24. | Futamok | A rajtidőket a Versenyrendezőség előző nap este 20:00 óráig a hivatalos hirdetőtáblán teszi közzé. |
| Vasárnap | 2016. szeptember 25. | Futamok  Díjkiosztó ünnepség | A rajtidőket a Versenyrendezőség előző nap este 20:00 óráig a hivatalos hirdetőtáblán teszi közzé.  Az utolsó versenynapon a 14:55 óra után rajteljárás nem kezdhető.  Az utolsó futam és az aznapi óvási határidőt követő 2 órán belül. |

3

1. **VERSENYTERÜLET ÉS VERSENYPÁLYÁK**

8.1. A Fertőrákosi-öböl északi részében, vagy Ausztriában a Mörbisch-Illmitz közötti vízterületen , az aktuális szélviszonyoknak megfelelően.

8.2. A pálya teljesítése (a pályarajz a mellékletben)

Rajt-1 -1a - 3s–3p – 1 —1a- Cél.

A 3s és 3p a bóják kaput alkotnak.

8.3. Limitidő az első befutó után 20 perc.

**9. PÁLYAJELEK**

9.1. A pályaszakaszokat határoló jelek henger alakú felfújt műanyag bóják.

9.2. A rajt- és célbója piros-fehér lobogóval ellátott jel.

1. **HIVATALOS HAJÓK**

10.1. A versenyrendezésben közreműködő hajók RC feliratú lobogót viselnek.

10.2. A Versenybíróság hajóit JURY feliratú lobogó jelzi.

10.3. A sajtó és a média hajóit PRESS feliratú lobogó jelöli.

10.4. A nem hivatalos hajók a verseny ideje alatt a versenyterületen kizárólag mentés céljából tartózkodhatnak.

1. **ÓVÁSOK ÉS ORVOSLATI KÉRELMEK**

4

Óvásokat és orvoslati kérelmeket a versenyirodán kérhető óvási űrlapon kell benyújtani az Általános Versenyutasítás 14.2 pontja szerint.

1. **ÉRTÉKELÉS**

A kieső futamok száma a teljesített futamok száma szerint:

|  |  |
| --- | --- |
| **Teljesített futamok** | **Kieső futamok** |
| 1-4 | 0 |
| 5-7 | 1 |
| 8-10 | 2 |

Az Országos Bajnokság érvényes értékeléséhez legalább négy (4) futam érvényes befejezése szükséges. Az értékelés az ISAF RRS 2013-2016 "A" függelékben foglalt "legkisebb pontrendszer" szerint történik.

1. **DÍJKIOSZTÓ, DÍJAZÁS**

13.1. A díjkiosztó az utolsó futamot, illetve az óvási határidő lejártát követően, a hivatalos hirdetőtáblán közölt helyen és időpontban kerül megtartásra.

13.2. Az Országos Bajnokság 1-6., ill. a nemzetközi verseny 1-6. helyezettjei, továbbá a Grand Masters, Grand Grand Masters és a Legenda kategóriák győztesei, valamint a fa Finn 1-3. helyezettjei díjazásban részesülnek. A Kertész Gábor Emlékkupát a legjobb junior nyeri.

1. **EGYÉB RENDELKEZÉSEK**

14.1. Minden hajónak rendelkezni kell érvényes felelősségbiztosítással, amit a nevezésnél be kell mutatni.

14.2. A versenyen az osztályelőírásnak megfelelő számú felszerelés (árboc, vitorla, kormány, stb.) használható. A hajók kontroll súlymérésére lehetőség van a versenyt megelőzően. A verseny alatt kontroll súlymérés lehetséges!

1. **SZAVATOSSÁG KIZÁRÁSA**

A versenyen való részvétellel kapcsolatos, illetve annak során előforduló vagy okozott személyi sérülésekért – beleértve az esetleges elhalálozást is – és vagyoni károkért a verseny rendezője és a Versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről).

1. **TOVÁBBI INFORMÁCIÓ**

Fertő Tavi Vitorlás Szövetség

9400 Sopron, Ferenczy J. u. 2.

Weboldal: http://fvsz.eu

E-mail: [info@fvsz.eu](mailto:info@fvsz.eu)

Telefon: +36 30 452 6611 (Szilvási Judit)

**Jó szelet!**

Versenyrendezőség

**Melléklet: Finn OB 2016.09.21-25.**

5

**Pályarajz**

